|  |  |
| --- | --- |
| **RFK Skjema**  **Opplæring** | Missing logo image |
| **Søknad om forhåndsgodkjenning av dokumentasjon av fravær**  (Vedlegg til: Retningslinjer for håndtering av fravær) | |
| Versjon 1.2 | Endret 04.07.2024 |

|  |  |  |  |
| --- | --- | --- | --- |
| **Godkjent av:** | Seksjonssjef opplæring i skole | **Gyldig** **fra:** | 01.11.21 |
| **Ansvarlig saksbehandler:** | [lars.jorgen.skolem@rogfk.no](mailto:lars.jorgen.skolem@rogfk.no)  [mattias.godeseth@rogfk.no](mailto:mattias.godeseth@rogfk.no)  MERK:  Disse to e-postadressene er kontaktinformasjon til de dokumentansvarlige i fylkeskommunen, og de har ingen mulighet til å påvirke enkeltsøknader.  Søknad om forhåndsgodkjenning av fravær skal sendes til din kontaktlærer.  Det er viktig at du sender søknaden til rett mottaker, hvis ikke kan personopplysninger ende opp hos noen som ikke skal ha dem. | | |
| **Endringer:** | - 04.07.2024: Oppdatert for å være i tråd med ny lov og forskrift  - 08.02.2023: Presisert under punkt 2 at når fraværet er kjent på forhånd, skal det også registreres i VIS på forhånd.  - 10.05.2022: Forsøkt å ytterligere tydeliggjøre at søknader ikke skal sendes til de ansvarlige saksbehandlerne, men til kontaktlærer.  - 02.12.2021: Lagt inn egen rubrikk som forklarer hvem skjemaet skal sendes til  - 25.10.2021: Ny versjon med nye ansvarlige saksbehandlere. Mindre språkendringer og justeringer i tekstflyt. | | |
| **Hjemmelsdokumenter:** | Opplæringsforskriften §§ 9-8 og 9-53  [Rundskriv Udir-3-2016](https://www.udir.no/regelverkstolkninger/opplaring/Vitnemal/fravarsgrense---udir-3-2016)  [Retningslinjer for håndtering av fravær](https://www.qmplus.com/qmplus/ShowFile/9722/0/0/0/0/Retningslinjer_for_haandtering_av_fravaer.pdf?Company=rfk) | | |

**1. Bakgrunn**

Dette dokumentet informerer om de regler som gjelder dersom du som elev planlegger å være borte fra skolen. Bakerst i dokumentet finner du et søknadsskjema for å få godkjent dokumentasjon av fraværet.

Som elev kan du få godkjent framlagt dokumentasjon etter retningslinjene gitt i opplæringsforskriften § 9-53 og Utdanningsdirektoratets rundskriv Udir-3-2016. Fravær uten godkjent dokumentasjon, regnes som udokumentert fravær. Udokumentert fravær ut over 10% i et fag fører som hovedregel til at du ikke får karakter i faget. Udokumentert fravær vil dessuten komme på vitnemål og kompetansebevis.

Rektor skal godkjenne dokumentasjon av fravær.

**2. Formål**

Standard rutine ved fravær er at skolen og eleven bruker det skoleadministrative datasystemet VIS til å håndtere fravær og dokumentasjon av fravær. Fravær og dokumentasjon av fravær registreres og godkjennes i VIS når fraværet har funnet sted og du har lagt fram dokumentasjon.

Ved planlegging av et eventuelt framtidig fravær vil det kunne være avgjørende for eleven å vite på forhånd om skolen godkjenner dokumentasjonen. (Se opplæringsforskriften § 9-53). For dette formålet skal du bruke søknadsskjemaet her og ta vare på svaret skolen gir. Dersom søknaden godkjennes, skal du legge inn fraværet og dokumentasjonen i VIS på forhånd sånn at skolen kan legge på riktig fraværskode og godkjenne fraværet.

**3. Hva godkjenning av dokumentasjonen innebærer**

Godkjent dokumentasjon fører til at fraværet ikke teller på fraværsgrensen og at det innenfor en ramme på 10 hele dager - etter regler gitt i forskriften § 9-53 - kan strykes fra vitnemål og kompetansebevis.

Skolens mandat er å godkjenne dokumentasjonen, ikke å godkjenne fraværet. Selv om du har fått godkjent dokumentasjon, vil fraværet kunne føre til at læreren ved halvårs- og standpunktvurdering mangler vurderingsgrunnlag. I opplæringsloven § 10 står det:

*« Elevane skal vere aktivt med i opplæringa og følgje skolereglane. Kommunen og fylkeskommunen skal sørgje for at elevar med fråvær frå opplæringa blir følgde opp.»*

I opplæringsforskriften § 9-1 står det:

*“Stort fråvær eller andre særlege forhold kan føre til at lærarar og instruktørar ikkje har tilstrekkeleg grunnlag til å gi halvårsvurdering med karakter eller standpunktkarakter i eitt eller fleire fag”*

Som elev har du etter forskriften ansvar for å bidra til at lærer får vurderingsgrunnlag. I videregående skole er det ingen permisjonsordning som fritar deg fra dette ansvaret.

Hvis du får godkjent søknad om dokumentasjon av fravær, må du vite at fraværet like fullt blir registrert. Selv om det ikke teller på fraværsgrensen, vil det kunne ha betydning for om skolen kan gi deg karakter i faget. Det gjelder ikke minst dersom du velger å være fraværende på vurderingssituasjoner.

**4. Omfang/virkeområde**

Følgende fraværsgrunner vil ved godkjent dokumentasjon kunne gi unntak fra fraværsgrensen (både time- og dagsfravær):

a. helse- og velferdsgrunner

b. arbeid som tillitsvalgt

c. politisk arbeid

d. hjelpearbeid

e. lovpålagt oppmøte

f. representasjon i arrangement på nasjonalt og internasjonalt nivå, f.eks. idrett eller kultur

Fravær av disse grunnene kan også unntas vitnemålsføring, men da kun dagsfravær og med en begrensning på 10 dager per opplæringsår. De tre første sammenhengende dagene med helserelatert fravær kan ikke unntas føring på vitnemålet, med mindre fraværet skyldes dokumenterte kroniske helseplager.

Unntak fra fraværsgrensen og vitnemålsføring på inntil to dager kan også gis for fravær knyttet til religiøse høytider utenom Den norske kirke. Disse to dagene er i så fall inkludert i de ti dagene som unntas fraværsgrensen.

Unntak fra fraværsgrensen, men ikke fra vitnemålsføring, kan gis for den obligatoriske trafikkopplæringen til førerkort klasse B: sikkerhetskurs på bane, og andre og tredje del av sikkerhetskurs på vei.

Velferdsgrunner (jf. punkt a ovenfor) kan være dåp, bryllup og begravelse i nære relasjoner og omsorgsoppgaver, for eksempel for egne barn. Det vil på individuelt grunnlag kunne søkes om godkjenning av dokumentasjon av ulike andre velferdsgrunner.

**5. Ansvar og myndighet**

Fylkesopplæringssjef/rektor har ansvar for at prosedyren blir fulgt.

|  |  |  |
| --- | --- | --- |
| **RFK Skjema**  **Opplæring** | | Missing logo image |
| **Søknad om forhåndsgodkjenning av dokumentasjon av fravær** | | |
| Skole |  | |
| Skjemaet skal leveres til din kontaktlærer | | |

|  |  |
| --- | --- |
| Navn |  |
| Klasse |  |
| Kontaktlærer |  |
| Årsak til fravær  (f.eks. «politisk arbeid», «religiøs høytid»): | |
| Tidspunkt for fravær | Start: Dato .......... klokkeslett .............. |
| Slutt: Dato ........... klokkeslett ............... |
| Begrunnelse for søknaden: | |
| Dokumentasjon Legg ved dokumentasjon i form av invitasjon, avtale, uttalelse fra foresatte o.l. Godkjent søknad vil gjelde som dokumentasjon for unntak fra fraværsgrensen og ved eventuell søknad om fratrekk av fravær på vitnemål/kompetansebevis (jf. forskrift § 9-53). | |
| Dato: …………...  Underskrift: …………………………………… | |

|  |  |
| --- | --- |
| **Skolens svar på søknaden** | |
| Godkjenning gjelder kun dokumentasjonen av fraværet. **Du må selv ta ansvar for at lærer får tilstrekkelig vurderingsgrunnlag.** | |
| Skolens underskrift | |
| Dato | Underskrift |